Source: http://docplayer.fi/1594955-Vuoden-2014-arviointi-turun-kaupungin-tarkastuslautakunta-2-6-2015.html
Timestamp: 2018-05-25 13:32:18+00:00
Document Index: 8327498

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vuoden 2014 arviointi. Turun kaupungin tarkastuslautakunta - PDF
Vuoden 2014 arviointi. Turun kaupungin tarkastuslautakunta
Download "Vuoden 2014 arviointi. Turun kaupungin tarkastuslautakunta 2.6.2015"
1 Vuoden 2014 arviointi Turun kaupungin tarkastuslautakunta
2 SISÄLLYSLUETTELO Tiivistelmä 1 Talousarvio ja tilinpäätös Talouden tunnusluvut ja vertailut muihin kaupunkeihin Tarkastuslautakunnan huomioita tilinpäätöksestä Talouden tasapainottaminen Tarkastuslautakunnan arviointien seuranta Tuottajaliikelaitosten yhtiöittäminen Vuosia elämään - elämää vuosiin: Vanhusten palvelujen arviointi Latua lapsille - Turun kaupungin varhaiskasvatuspalvelujen arviointi Työtä ja leipää - Turun työllisyysasioiden arviointi Turun Seudun Vesi Oy - Tekopohjavesihankkeen arviointi Kaupungin sisäinen valvonta, riskienhallinta ja konsernivalvonta Sisäisen valvonnan, riskienhallinnan ja konsernivalvonnan selonteko toimintakertomuksessa Arvio merkittävimmistä riskeistä ja epävarmuustekijöistä sekä muista toiminnan kehittymiseen vaikuttavista seikoista tilinpäätöksen toimintakertomuksessa Selonteko kaupungin sisäisen valvonnan järjestämisestä tilinpäätöksen toimintakertomuksessa Selonteko konsernivalvonnan järjestämisestä tilinpäätöksen toimintakertomuksessa 90 4 Allekirjoitukset.93 LIITTEET Liite 1 Turun kaupungin hallinnon ja talouden tarkastus 94 2 Arviointiraportin kuvat ovat lähteestä Kuvien henkilöt eivät liity arviointiin.
3 TIIVISTELMÄ Raportoija ja raportointiaika Turun kaupungin tarkastuslautakunta, 2015 Turun kaupungin tarkastuslautakunta julkaisee vuosittain arviointiraportin Turun kaupungin toiminnallisten ja taloudellisten tavoitteiden toteutumisesta. Tekijät Turun kaupungin tarkastuslautakunta Raportin nimi Raportin jakelu Asiasanat Raporttisarjan nimi Raportin tunnistetiedot Raportin jakaja Vuoden 2014 arviointi Raportti on saatavissa internetistä osoitteesta Arviointiraportti, arviointi, Turun kaupunki, tavoitteet Turun kaupungin tarkastuslautakunta Sivuja 93 + liitteet Kieli suomi Turun kaupungin revisiotoimisto, puh (02) Tarkastuslautakunnan vuoden 2014 arviointi on painottunut seuraaviin aiheisiin: 1. Talousarvio ja tilinpäätös 2. Tarkastuslautakunnan arviointien seuranta Tuottajaliikelaitosten yhtiöittäminen 2011 Vanhusten palvelujen arviointi 2012 Varhaiskasvatuspalvelujen arviointi 2013 Työllisyysasioiden arviointi 2014 Tekopohjavesihankkeen arviointi Kaupungin sisäinen valvonta, riskienhallinta ja konsernivalvonta Arvioinnin keskeisiä huomioita 1. Talousarvio ja tilinpäätös Turun kaupungin tilikauden 2014 tulos oli -3,9 milj. euroa. Konsernituloslaskelman osoittama konsernin tilikauden tulos oli 26,2 milj. euroa. Vuoteen 2013 verrattuna kaupungin vertailukelpoiset nettokäyttömenot kasvoivat 15,0 milj. eurolla (+ 1,5 %). Emokaupungin toimintakulujen kasvu (2,2 %) hidastui edellisvuosista, mutta oli edelleen nopeaa verrattuna muuhun kuntasektoriin (1,0 %) sekä palkkataso- (0,6 %) että hintakehitykseen (0,5 %). Verotulojen ja valtionosuuksien kasvuvauhti (2,2 %) ei oleellisesti noussut kahdesta edellisestä vuodesta, vaikka tuloveroprosenttia nostettiin 0,75 prosenttiyksikköä vuodelle Uudistamisohjelman toimielimille kohdistettujen toimenpiteiden (pl. kiinteistöjärjestelyt) vuodelle 2014 asetetusta euromääräi- 3
4 sestä säästötavoitteesta saavutettiin tilinpäätösraportoinnin mukaan vain reilut puolet (58 %). Viimeisen kymmenen vuoden aikana konsernin lainakanta on kasvanut noin 450 miljoonalla eurolla lähes 1,25 miljardiin euroon. Konsernin lainakannan kasvu näyttäisi tasaantuneen vuonna Tarkastelussa on kuitenkin syytä huomioida vuonna 2014 tehty välillisen omistuksen järjestely osakkuusyhtiön kanssa, mikä paransi konsernin rahoitusasemaa. Osakkuusyhtiön kasvanutta lainakantaa ei yhdistellä Turun kaupungin konsernitilinpäätökseen. Konsernin omavaraisuusaste (39,2 %) on jo laskenut alle hyvänä pidettävän tason (yli 50 %). Tarkastuslautakunnan tekemien havaintojen perusteella olennaista uudistamisohjelmissa on toimintatapojen muuttaminen aiempaa kustannustehokkaammiksi. Tarkkoja euromääräisiä lukuja kaikkien toimenpiteiden vaikutuksista ei ole aina mahdollista eikä ehkä tarpeellistakaan saada; tärkeää on toiminnan kustannus-hyöty suhteen paraneminen ja menneisyyden trendin kääntäminen. Tarkastuslautakunnan näkemyksen mukaan talouden päätöksenteon selkeyttä ja läpinäkyvyyttä voidaan lisätä esimerkiksi niin, että talousarviosta, sen muutoksista tai talousohjelmista päätettäessä esitetään kyseiseen päätökseen liittyvät perustelut, kuten talouden tilaa kuvaavat tunnusluvut, ennusteet, oletukset ja niissä tapahtuvat muutokset sekä ennusteiden toteutumat käyttäen samaa rakennetta, esimerkiksi vakiomuotoista taulukkoa taulukossa voisi olla sekä vaihtuvia että pysyvämpiä muuttujia Johdon haastattelujen mukaan jatkossa on tarkoitus toimia talousarvioprosessin puitteissa ilman erityisiä talouden tasapainottamisohjelmia. Tarkastuslautakunta pitää välttämättömänä, että kaupungin toiminta ja talous saadaan johdettua pitkäjänteisesti kestävälle uralle. 2. Tarkastuslautakunnan arviointien seuranta Tuottajaliikelaitosten yhtiöittäminen 2011 (Kv ) Arviointi laadittiin ennen kolmen tuottajayhtiön toiminnan aloittamista (2012) ja siinä arvioitiin yhtiöittämisvaiheessa tehtyjen ratkaisujen vaikutuksia yhtiöiden kilpailukykyyn ja mahdollisuuksiin menestyä markkinoilla sekä palvelusopimusten kilpailutuksessa. Kolmen ensimmäisen toimintavuoden kannattavuus on ollut ohjearvoihin verrattuna enintään tyydyttävää, mutta silti osin ennakko-suunnitelmia parempaa. Yhtiöiden johdon mukaan kehittämistarvetta on muun muassa joissain Turun tuottamissa keskitetyissä konsernipalveluissa, kaupungin tilaajaosaamisessa ja aikataulutuksessa sekä seutuyhteistyön käynnistymisessä. Kilpailijoita kalliimpi työehtosopimus heikentää yhtiöiden kilpailukykyä. Vanhusten palvelujen arviointi 2012 (Kv ) Tarkastuslautakunta on tyytyväinen siihen, että useimmissa vuoden 2012 vanhusten palvelujen arvioinnissa esiin nousseissa asioissa on edetty myönteisesti. Raportoinnin mukaan edistystä on tapahtunut muun muassa seuraavissa asioissa: 4
5 - Vanhusten palvelutarpeita on selvitetty - Laitoshoitoon ja tehostettuun asumispalveluun siirtyminen on myöhentynyt, siirtyneiden keskimääräinen ikä oli vuoden 2014 lopussa 84 vuotta 11 kuukautta - Laadunvalvonnassa on tapahtunut parannusta resursoinnin myötä ja omavalvontasuunnitelmien tultua lakisääteiseksi - Pitkäaikaishoidon jono on pysynyt kohtuullisella tasolla. Vanhuspalvelujen palvelualueen mukaan erityisen haasteen muodostaa tulevaisuudessa ns. muunkielisten vanhusten kasvava määrä, joka jo nyt ylittää ruotsinkielisten vanhusten määrän. Varhaiskasvatuspalvelujen arviointi 2013 (Kv ) Tarkastuslautakunnan mielestä on valitettavaa, että puute sekä suomen- että ruotsinkielisistä lastentarhanopettajista on edelleen koettu ongelma varhaiskasvatuksessa. Raportoinnin mukaan tähän vaikuttaa vahvasti se, että Turku ei pysty tarjoamaan kaikille vakinaisia työsuhteita vaan pysyvää päivähoitopalvelua pyöritetään yhä usein tilapäisillä palkkaamisluvilla ja katkonaisilla työsopimuksilla. Tämä johtaa siihen, että ammattitaitoista työvoimaa lähtee muualle. Raportoidun mukaan kaupungissa on määrällisesti päivähoitopaikkoja kokonaisuudessa kysyntää vastaavasti, vaikka alueellisia kehittämistarpeita onkin olemassa. Suurimmassa osassa yksiköitä on mahdollisuus edelleen tehostaa päivähoitopaikkojen täyttöä. Varhaiskasvatuksen palvelualueen raportoinnin mukaan kunnallisten päiväkotien kiinteistöjen kunto aiheuttaa jatkuvaa huolta. Siksi palvelualueen mukaan onkin tärkeää, että olemassa olevien peruskorjaus- ja rakentamissuunnitelmien aikatauluista pystytään pitämään kiinni. Työllisyysasioiden arviointi 2014 (Kv ) Tarkastuslautakunta näkee myönteisenä kehityksenä muun muassa edistyksen seuraavissa asioissa: - Työllisyysasioiden organisointi kaupungilla on edennyt - Työllisyyspalvelukeskuksen toiminnassa on erityisesti panostettu pitkäaikaistyöttömien aktiivitukeen - Vuoden 2016 alusta moniammatillinen palvelukeskus (TYP) aloittaa toimintansa. Toimintamallin suunnittelu on käynnissä yhdessä TE-toimiston ja Kelan kanssa - Konsernihallinnon mukaan yhteistyö muiden toimijoiden kanssa on säännöllistä ja hyvin toimivaa - Konsernihallinnon mukaan työ- ja elinkeinopolitiikan kytkeminen toisiinsa on parantunut huomattavasti Työllisyyspalvelukeskuksen siirryttyä Kaupunkikehitysryhmän ohjaukseen. 5
6 Tekopohjavesihankkeen arviointi 2014 (Kv ) Tekopohjavesihanke poikkesi merkittävästi alkuperäisistä suunnitelmista kustannusten, aikataulun ja järjestelmän koon suhteen. Arvioinnissa 2014 käsiteltiin myös useita ilmenneitä epäkohtia yhtiön hallinnossa, talousseurannassa, tiedonvälityksessä sekä riskienhallinnassa. Yhtiön johdon lausunnon mukaan yhtiössä on tehty useita merkittäviä toimenpiteitä muun muassa sisäisen valvonnan ja riskienhallinnan sekä projektinhallinnan ja kustannus-seurannan parantamiseksi. Lisäksi yhtiökokous teki syksyllä 2014 päätöksen varalaitoksen lopullisesta toteutusvaihtoehdosta. 3. Kaupungin sisäinen valvonta, riskienhallinta ja konsernivalvonta Yleisesti ottaen tarkastuslautakunta toteaa, että toimintakertomuksen selonteko on sisällöllisesti kehittynyt verrattuna aiempiin vuosiin. Toiminnallisten riskien hallinnan ja niistä tehdyn selvityksen perusteella tarkastuslautakunta toteaa, että toiminnallisten riskien arvioinnin, riskien tunnistamisen prosessin ja niiden hallintakeinojen esittämisen osalta asia on kehittynyt vuoden aikana hyvään suuntaan. Vuoden 2013 arvioinnissaan tarkastuslautakunta puuttui juuri siihen, että riskien osalta ei selvitetty, millä keinoilla niitä voidaan hallita. Tarkastuslautakunta on vuoden 2013 osalta todennut, että Turun kaupungin sisäistä valvontaa, riskienhallintaa ja konsernivalvontaa koskevat ohjeet ja periaatteet tulee päivittää. Toimintakertomuksen mukaan sisäisen valvonnan ja riskienhallinnan yleisohje on päivitettävänä. Kaupunginvaltuusto hyväksyi kuntalain uudistuksen edellyttämän Turun kaupungin ja kaupunki-konsernin sisäisen valvonnan ja riskienhallinnan perusteet. Konserniyhteisöjen tulostavoitteiden ja niiden toteutumisen osalta viitataan toimintakertomuksen selonteossa tasekirjan tuloskorttiosion raportointiin. Selonteossa ei ole otettu kantaa yleisohjeessa mainittuun tavoiteasettelun tarkoituksenmukaisuuteen ja riittävyyteen. Vuoden 2013 toimintakertomuksen osalta tarkastuslautakunta kiinnitti huomiota tunnuslukujen vertailtavuuden tarpeeseen eri tytäryhteisöjen osalta. Vuoden 2014 toimintakertomuksen selonteossa ei oteta kantaa tunnuslukuihin tai niiden vertailtavuuteen. Tarkastuslautakunnan näkemyksen mukaan toimintakertomuksen sisältöä voitaisiin kehittää yleisohjeen mukaisesti esittämällä arvio tytäryhteisöjen toiminnan tuloksellisuuden ja taloudellisen aseman seurannan, analysoinnin ja raportointijärjestelmän toimivuudesta itse toimintatavan kuvaamisen lisäksi. Tarkastuslautakunta katsoo, että konserniajattelun laajentuessa konserniohjauksen ja sitä kautta myös konsernivalvonnan merkitys kasvaa ja tästä syystä näiden kehittämiseen on kiinnitetty ja pitää kiinnittää jatkossakin erityistä huomiota. Samoin riskienhallinta organisaation eri tasoilla ja näkökulmista tarkasteltuna vaatii jatkuvaa huomiota jatkuvasti muuttuvassa toimintaympäristössä. 6
7 1 Talousarvio ja tilinpäätös Talouden tunnusluvut ja vertailut muihin kaupunkeihin 1 Turun kaupungin tilikauden 2014 tulos oli -3,9 milj. euroa. Poikkeama verrattuna talousarvioon muutoksin oli +13,5 milj. euroa. Tilinpäätöksen ylijäämä oli 4,8 milj. euroa. Konsernituloslaskelman osoittama konsernin tilikauden tulos oli 26,2 milj. euroa. Konsernin vuosikate oli 150,6 milj. euroa. Konsernituloslaskelman mukainen tilikauden ylijäämä vuonna 2014 oli 23,2 milj. euroa. Toimintakertomuksessa on annettu selonteko konsernitilinpäätökseen sisältyvistä yhteisöistä. Tulojen ja menojen tasapaino Toimintakate kuvaa sitä nettokäyttömenojen määrää, joka jää rahoitettavaksi verotuloilla ja valtionosuuksilla. Tilinpäätöksen toimintakate oli -959,1 milj. euroa (v ,0 milj. euroa). Toimintakate toteutui +20,3 milj. euroa talousarviossa budjetoitua parempana (TA 2014 muutoksin -979,4 milj. euroa). Vuoteen 2013 verrattuna kaupungin nettokäyttömenot kasvoivat 15,0 milj. eurolla (+ 1,5 %). Kaupungin toimintakuluista henkilöstökulujen osuus oli 42,3 % ja palvelujen ostojen osuus 41,6 %. Henkilöstökulut alenivat vuoteen 2013 verrattuna 53,4 milj. euroa (- 9.1 %) ja palvelujen ostot kasvoivat 10,7 milj. euroa (2,1 %). Tilinpäätöksen toimintakertomuksen mukaan henkilötyövuosina mitattu koko työvoiman käyttö ajanjaksolla oli 1 102,6 henkilötyövuotta vähemmän kuin vuonna Kun huomioidaan vuonna 2014 tapahtuneet Turun ammattikorkeakoulun, Turun kaupunginteatterin ja talouspalvelukeskuksen organisaatiomuutosten vaikutukset (henkilökuntaa siirtyi konserniyhtiöiden ja Kunnan Taitoan palvelukseen yhteensä 1 127,8), työvoiman käyttö väheni 37,4 henkilötyövuotta verrattuna vuoteen Palkankorotusten kustannusvaikutus henkilöstökuluihin oli noin 0,6 %. Konsernihallinnon ja palvelukeskusten yhteenlaskettu työvoiman käyttö vuonna 2014 oli 618,5 henkilötyövuotta (654,5 htv 2013). Talouspalvelukeskuksen henkilöstön siirtyminen huomioiden vähennystä edelliseen vuoteen verrattuna oli 4,6 henkilötyövuotta. 1 Tunnuslukujen lähteinä on käytetty Turun kaupungin tilinpäätöksiä, Helsingin kaupungin tietokeskuksen julkaisemaa erikoistutkija Heikki Helinin analyysia suurten kaupunkien tilinpäätöksistä ja Suomen Kuntaliiton tekemiä kyselyitä. 7
8 Turun kaupungin vuosikate on vuodesta 2009 kehittynyt seuraavasti: (36 464) Taulukko 1. Turun kaupungin vuosikate (1 000 ) vuosina Vuosikate ilmoittaa tulorahoituksen, joka jää käytettäväksi investointeihin, sijoituksiin ja lainanlyhennyksiin. Vuosikatteen ollessa miinusmerkkinen tulorahoitus ei riitä edes vuosittaisen toiminnan ylläpitämiseen (käyttömenojen kattamiseen). Turun kaupungin vuosikate kasvoi noin 7,9 milj. euroa edellisvuoteen verrattuna (ks. taulukko 1). Kuntaliiton suositusten mukaan kunnan talous on tasapainossa, kun vuosikate on vähintään poistojen suuruinen. Poistojen tulisi vastata keskimääräistä vuotuista korvausinvestointitarvetta. Korvausinvestoinnit kattava vuosikate tarkoittaa, ettei kunnan tarvitse velkaantua, realisoida käyttöomaisuuttaan tai pitkäaikaisia sijoituksiaan eikä vähentää toimintapääomaansa pitääkseen palvelujen tuotantovälineet toimintakunnossa. Jos uusinvestointeja tehdään ja jos niitä halutaan rahoittaa muullakin kuin lainanotolla tai omaisuuden myynnillä, tulisi vuosikatteen riittää myös uusinvestointeihin. Vuosikate oli 50,6 milj. euroa, mikä oli 18,9 milj. euroa budjetoitua suurempi. Vuosikatteeseen vaikuttavia verotuloja ja valtionosuuksia kertyi -4,2 milj. euroa eli 0.4 % budjetoitua vähemmän; yhteensä 982,0 milj. euroa. Vuonna 2014 rahoitustuotot olivat 27,7 milj. euroa rahoituskuluja suuremmat. Rahoituskulut yhteensä olivat 10,4 milj. euroa. Korkokulut kasvoivat 0,8 milj. eurolla edelliseen vuoteen verrattuna. Rahoituskuluista Muut rahoituskulut vähenivät edelliseen vuoteen verrattuna 1,3 milj. euroa. Vuonna 2014 vuosikate prosentteina poistoista oli Turussa 86,4 %. Kuuden suurimman kaupungin keskiarvo oli 96 %. 2 Jos vuoden 2012 vuosikatteesta eliminoidaan sataman osuus, saadaan vuoden 2012 vuosikatteeksi t. Jos tätä lukua käytettäisiin vertailulukuna, vuoden 2013 vuosikatteessa olisi kasvua noin 6,2 milj. euroa edellisvuoteen verrattuna. 8
9 VUOSIKATE / POISTOT, % Jos tunnusluku vuosikate prosentteina poistoista on vähintään 100, on kunnan talous Kuntaliiton suosituksen mukaan tasapainossa. Jos tunnusluvun arvo on plusmerkkinen, mutta pienempi kuin 100, on kunnan talous heikko tai heikkenevä. Tunnusluvulla osoitetaan, kuinka monta prosenttia tuloslaskelman mukaisista poistoista vuosikate kattaa Helsinki Espoo Tampere Vantaa Turku Oulu Lähde: Heikki Helin 2014 ja 2015 Taulukko 2. Suurten kaupunkien vuosikate prosentteina poistoista vuosina Turun kaupungin tilintarkastaja toteaa: Kaupungin tilikauden alijäämä on 3,9 milj. euroa ennen tilinpäätössiirtoja ja kaupunkikonsernin ylijäämä 26,2 milj. euroa ennen tilinpäätössiirtoja ja vähemmistöosuuksia. Toimintakatteen paranemisesta huolimatta haluamme kiinnittää huomiota siihen, että vuosikate ei riitä poistojen kattamiseen ja velkaantuminen jatkuu investointien vuoksi. Suhteellinen velkaantuneisuus kasvoi yli 4 %. Toisaalta lainasaamiset kasvoivat saman verran (yli 40 milj. euroa) kuin lainakanta. Kaupunkikonsernissa vuosikate riitti hyvin poistojen kattamiseen ja velkaantuneisuus pieneni vähän. (KPMG Julkishallinnon Palvelut Oy, Turun kaupunki, Yhteenveto tilinpäätöksen tilintarkastuksesta) Kirjanpitolautakunnan kuntajaosto on tarkistanut yleisohjetta kunnan ja kuntayhtymän suunnitelman mukaisista poistoista. Jaosto suositteli poistoaikojen alarajojen käyttämistä, ellei pidemmän poistoajan käyttämiselle ole hyödykekohtaista teknis-taloudellista perustetta. Tarkistettua ohjetta oli noudatettava viimeistään tilivuodesta 2013 alkaen. Vaikka kaupungit tekivät tarkistuksia, poistoajat ovat edelleen investointien määrään verrattuna liian pienet. Tämän takia tunnusluku vuosikate prosenttia poistoista antaa liian myönteisen kuvan tulorahoituksen riittävyydestä. Vuosikate oli poistoja suurempi 3 kaupungissa (Lahti, Helsinki, Vantaa). (Lähde Heikki Helin 2015, Suurten kaupunkien tilinpäätökset 2014) Kv : Kaupunginvaltuusto päätti hyväksyä esitetyt perusteet kuntajaoston suosituksen mukaisia alarajoja pidempien poistoaikojen käyttämiselle ja että Turun kaupungin poistolaskennassa käytetään kaupunginhallituksen vahvistamaa Turun kaupungin pysyvien vastaavien kirjanpito- ja poistolaskentaohjetta ja siihen sisältyvää poistosuunnitelmataulukkoa. 9
10 Tulorahoituksen riittävyys suhteessa veroprosentin suuruuteen Tulorahoituksen riittävyyden arvioinnissa on otettava huomioon veroprosentti, jolla vuosikate on saatu aikaan. Suurimmista 11 kaupungista kuusi; Espoo, Tampere, Oulu, Turku, Kuopio ja Lahti korottivat veroprosenttiaan vuodelle Turun veroprosenttia korotettiin 18,75 prosentista 19,50 prosenttiin. Yhdentoista suurimman kaupungin veroprosentin keski-arvo oli 19,52. Kunnan verotulot muodostuvat pääasiassa tuloverosta, kiinteistöverosta ja yhteisöverosta. Tärkein verotulo kunnalle on tulovero. Tilinpäätöksen mukaan kokonaisverotulot vuonna 2014 olivat 708,3 milj. euroa. Kasvua edelliseen vuoteen verrattuna oli 28,1 milj. euroa eli 4,1 %. Yhteisöverotulokertymä kehittyi vuonna 2014 vuoteen 2013 verrattuna positiivisesti. Talousarviossa 2014 yhteisöverokertymäksi ennustettiin 73,4 milj. euroa. Tilinpäätöksessä yhteisöveron tuotto oli 78,5 milj. euroa, mikä ylitti talousarvion +5,1 milj. eurolla ja vuoden 2013 yhteisöverotuoton +6,2 milj. eurolla. Vuoden 2015 talousarvion yleisperusteluissa kohdassa Verotulot ja valtionosuudet/ Verotulot ennakoidaan yhteisöverotuoton olevan 79,3 milj. euroa eli 5.9 milj. euroa (8,0 %) enemmän verrattuna vuoden 2014 tilinpäätöksen osoittamaan toteutuneeseen lukuun. Valtionosuudet vähenivät 70,7 milj. eurolla verrattuna vuoteen Suurimpana syynä vähenemiseen olivat ammattikorkeakoulun ja teatterin yhtiöittämiset. Valtionosuuksia kertyi vuonna 2014 tilinpäätöstietojen mukaan 273,7 milj. euroa. Kertymä alitti -2,0 milj. eurolla talousarvion. Tilinpäätöksen toimintakertomuksen mukaan alitus johtui siitä, että Kuntaliiton ennakkolaskelman mukainen peruspalveluiden valtionosuussaatava jäi talousarviosta noin -0.9 milj. euroa sekä opetus- ja kulttuuritoimen valtionosuus jäi talousarviosta -1,1 milj. euroa. Verotulojen muutokset riippuvat muun muassa talouden ja työllisyyden kehittymisestä. Kaupunkitason tarkastelussa Turun työttömyysaste oli joulukuun 2014 lopussa 17,3 % ( ,8 %). 10
11 Turun kaupungin vuoden 2014 ylijäämäisen tilinpäätöksen syntymiseen vaikutti nettokäyttömenojen maltillisen kasvun lisäksi välillisen omistuksen järjestelyyn liittyvien kohteiden myynnistä kertyneet myyntivoitot. Tulos ennen satunnaisia eriä oli 7,9 milj. euroa negatiivinen. Tulorahoituksen riittävyys investointeihin Vuosikatteiden ja poistojen vertailun (vuosikate/ poistot, %) ohella tulorahoituksen riittävyyttä voidaan arvioida investointien tulorahoitusprosentin avulla. Varsinaisen toiminnan tulorahoituksella kaupunki kattoi 67,6 % investointien omahankintamenosta vuonna 2014 (34,8 % v. 2013). Tulorahoituksella katettava osuus oli Turussa yli suurten kaupunkien keskiarvon 38,8 %. Tällä tunnusluvulla tarkasteltuna Turku sijoittui kuuden suurimman kaupungin ryhmässä ensimmäiseksi. SUURIMPIEN KAUPUNKIEN INVESTOINTIEN TULORAHOITUS % Helsinki Espoo Tampere Vantaa Turku Oulu Lähde: Heikki Helin 2013, 2014 ja 2015 / eri kaupunkien tilinpäätökset 2014 Taulukko 3. Suurten kaupunkien investointien tulorahoitusprosentti vuosina Vuoden 2014 tilinpäätöksessä toimintatuottoihin kirjatut myyntivoitot yhteensä kasvoivat 1,3 milj. euroa edellisestä vuodesta (v yhteensä 14,2 milj. euroa, v yhteensä 12,9 milj. euroa). Erityisesti kasvoivat maa- ja vesialueiden myyntivoitot 4,1 milj. euroa (v yhteensä 13,9 milj. euroa, v, 2013 yhteensä 9,8 milj. euroa), rakennusten myyntivoitot laskivat 2,5 milj. euroa (v yhteensä 0,3 milj. euroa, v yhteensä 2,8 milj. euroa). Satunnaisiin tuottoihin kirjattiin myyntivoittoa välillisen omistamisen järjestelyistä 9,1 milj. euroa. Muihin satunnaisiin tuottoihin sisältyy myös kaupungin- 11
12 teatterin ja ammattikorkeakoulun yhtiöittämisen yhteydessä myydyn irtaimiston kauppahinta 0,9 milj. euroa. Ilman välillisen omistuksen järjestelyyn liittyvien kohteiden myynnistä kertynyttä myyntivoittoa ja nettokäyttömenojen maltillista kasvua tilikausi olisi ollut 7,9 milj. euroa alijäämäinen. Kokonaisrahoituksen tasapaino Kokonaisrahoituksen tasapainoisuuteen liittyvät käsitteet vakavaraisuus ja maksuvalmius, jotka muodostavat kokonaisuutena kunnan rahoitusaseman. Vakavaraisuutta voidaan mitata muun muassa seuraavilla mittareilla: omavaraisuus -%, suhteellinen velkaantuneisuus -% ja lainat / asukas. Maksuvalmiuden osalta kysymys on kaupungin päivittäisistä maksuvelvoitteista suoriutumisesta. Kaupungin maksuvalmius säilyi vuoden aikana hyvänä. Omavaraisuusaste kuvaa kunnan vakavaraisuutta ja kykyä selviytyä pitkän aikavälin sitoumuksista. Omavaraisuuden hyvänä tavoitetasona voidaan pitää kuntatalouden keskimääräistä 70 %:n omavaraisuutta. Alle 50 %:n omavaraisuusaste kunnalla merkitsee suurta velkarasitetta ja heikkoa omavaraisuutta. Turun kaupungin omavaraisuusaste on vähän laskenut edellisvuotisesta ja lähentelee jo heikon omavaraisuuden rajaa. Turun omavaraisuusasteen (%) kehitys ,4 *) 53,9 55,3 52,7 50,7 50,4 *) Lukua on oikaistu vuoden 2010 tilinpäätöksessä. Vuoden 2009 tilinpäätöksessä luku oli 55,8 %. Omavaraisuusaste, % = 100 x (oma pääoma + poistoero ja vapaaehtoiset varaukset) / (koko pääoma - saadut ennakot) Taulukko 4. Turun omavaraisuusasteen (%) kehitys vuosina Suhteellinen velkaantuneisuus kertoo, kuinka paljon käyttötuloista tarvitaan vieraan pääoman takaisin maksuun. Kunnan kannalta tilanne on sitä parempi, mitä pienempi luku on. Tunnusluvun arvoon eivät vaikuta käyttöomaisuuden ikä, arvostus tai poistomenetelmä, joten tunnusluku on käyttökelpoinen kuntien välisessä vertailussa. Turun kaupungin suhteellinen velkaantuneisuus vuonna 2014 oli 56,7 %. Kuuden suurimman kaupungin keskiarvo oli 55,8 %. Kriisikunnan suhteellisen velkaantuneisuuden raja on vähintään 50 %. Kunnan suhteellinen velkaantuneisuus on kuitenkin vain yksi kriisikunnan kriteereistä. 12
13 Suhteellinen velkaantuneisuus, % Turussa vuosina ,1 *) 44,2 40,8 47,8 52,5 56,7 *) Lukua on oikaistu vuoden 2010 tilinpäätöksessä. Vuoden 2009 tilinpäätöksessä luku oli 42,7 %. Taulukko 5. Suhteellinen velkaantuneisuus, % Turussa vuosina Suhteellinen velkaantuneisuus, % = 100 x (vieras pääoma - saadut ennakot) / käyttötulot. Vieras pääoma sisältää henkilöstökassatalletukset. Turun kaupungin lainat jatkoivat kasvamistaan vuoden 2014 aikana ja olivat euroa asukasta kohden. Turussa lainat / asukas on kehittynyt seuraavasti: Turun kaupungin lainat / asukas Taulukko 6. Turun kaupungin lainat ( / asukas) vuosina Kuntien lainakantojen euromääräinen vertailu ei anna täysin oikeaa kuvaa kuntien tilanteesta suhteessa toisiinsa, koska kuntien organisaatiorakenteet poikkeavat hyvinkin paljon toisistaan. Lainakantojen vertailussa olisi parempi käyttää vertailulukuina konsernin lainakantaa. Konsernin lainat / asukas alenivat hieman vuonna 2014 Turun kaupungin tilinpäätöksen mukaan ollen / asukas (6 833 / asukas vuonna 2013). Lainat / asukas Konsernin lainat / as Helsinki Espoo Tampere Vantaa Turku 2 741*) *) 6 883**) **) Oulu Lähde: Heikki Helin 2014, 2015 *) Luku on oikaisematon lainakanta eli korolliset velat sisältävät henkilöstökassa- ja konsernitilipääomat. **) Luku on oikaisematon konsernin lainakanta eli luku sisältää henkilöstökassatalletukset. Taulukko 7. Lainakannat suurimmissa kaupungeissa vuosina 2013 ja
14 Kuuden suurimman kaupunkikonsernin suhteellinen velkaantuneisuus oli keskimäärin 91,6 %. Turussa konsernin suhteellinen velkaantuneisuus vuonna 2014 oli 82,6 %. konsernin suhteellinen velkaantuneisuus, % 2014 Helsinki 95 Espoo 109 Tampere 72 Vantaa 123 Turku 83 Oulu 68 Lähde: Suurten kaupunkien tilinpäätökset 2014, Heikki Helin 2015 Taulukko 8. Suhteellinen velkaantuneisuus, % suurimmissa kaupunkikonserneissa vuonna 2014 Konsernin lainakannan kehitystä on tarkasteltu tarkemmin luvussa
15 Vaikka sekä peruskaupungin että konsernin tuloslaskelmat 2014 olivat ylijäämäisiä, kaupunkikonsernin talouden tilaa ei voida pitää hyvänä. Tilinpäätösvuodelta ja neljältä edelliseltä vuodelta laskettu konsernin toiminnan ja investointien rahavirran kertymä on 129,0 milj. euroa negatiivinen. Menoja on siten jouduttu kattamaan joko kassavaroja vähentämällä tai ottamalla lisää lainaa taikka omaisuutta myymällä. 15
16 1.2 Tarkastuslautakunnan huomioita vuoden 2014 tilinpäätöksestä 1. Runsaasti organisaatiomuutoksia, sisäinen omistusjärjestely paransi tulosta Vuosien 2013 ja 2014 vertailussa on otettava huomioon konsernissa tapahtuneet muutokset. Ammattikorkeakoulu ja Turun kaupunginteatteri yhtiöitettiin vuoden 2014 alusta. Taloushallinnon ja palkanlaskennan palvelutuotanto ja tehtävät siirtyivät Kunnan Taitoa Oy:lle alkaen. Tarkastuslautakunta on ottanut huomioon tapahtuneet organisaatiomuutokset vertailtaessa tuloja tai menoja edellisvuoteen. Tilikaudella 2014 toteutettiin myös strategisen osakkuusyhteisön ja kaupungin välillä omistusjärjestely, joka vahvisti kaupungin tulosta. 2. Toimintakulujen kasvu hidastui mutta oli edelleen nopeaa verrattuna muuhun kuntasektoriin, tulojen kasvuvauhti edellisvuosien tasolla Turun kaupungin talouden kehityksessä on viime vuosina huolestuttavana piirteenä ollut toimintakulujen vero- ja valtionosuustuloja nopeampi kasvuvauhti. Ainoastaan vuonna 2010 verotulot ja valtionosuudet kasvoivat nopeammin kuin toimintakulut. Organisaatiomuutokset huomioiden vuonna 2014 kunnan toimintakulujen sekä vero- ja valtionosuustulojen kasvuvauhti edellisvuoteen verrattuna olivat samansuuruisia (2,2 %). Tulojen kasvuvauhti ei oleellisesti noussut kahdesta edellisestä vuodesta, vaikka tuloveroprosenttia nostettiin 0,75 prosenttiyksikköä vuodelle Toimintakulujen kasvu vuonna 2014 (2,2 %) oli huomattavasti nopeampaa kuin palkankorotusten kustannusvaikutus 0,6 prosenttia tai inflaatio 0,5 prosenttia. Lisäksi Turun kaupungin menot kasvoivat selvästi nopeammin kuin koko kuntasektorin yhteenlasketut menot. Kuntaliiton mukaan kaikkien Suomen kuntien toimintamenojen muutos ilman ammattikorkeakoulujen yhtiöittämisiä oli vuonna 2014 noin 1,0 %. Käytännössä menojen ja tulojen epäsuhtaa on viime vuosina paikattu omaisuuden myynneillä ja lainanotolla. Seuraavassa taulukossa on organisaatiomuutokset huomioivat toimintakulujen sekä verotulojen ja valtionosuuksien muutokset verrattuna edelliseen vuoteen 16
17 Toimintakulut 2,8 5,5 4,9 4,0 3,9 2.2 Verotulot ja valtionosuudet 2,3 6,5 4,2 2,2 2,1 2,2 Taulukko 9. Organisaatiomuutokset huomioiva toimintakulujen sekä verotulojen ja valtionosuuksien kasvuprosentit Rahoituslaskelmanäkökulma - kunnan tuloslaskelma voi näyttää ylijäämää vaikka kunta samanaikaisesti velkaantuu Kunnan tuloslaskelma voi antaa liian hyvän kuvan kunnan talouden tasapainosta. Tämä johtuu muun muassa tuloslaskelman poistojen pienuudesta suhteessa investointimenoihin. Kunnan tuloslaskelma voi siis osoittaa ylijäämää samalla kun kunta velkaantuu voimakkaasti. Poistojen ja investointimenojen epäsuhtaongelma eliminoituu tarkasteltaessa tilinpäätöksen rahoituslaskelmaa. Toiminnan ja investointien rahavirta kuvaa tulorahoituksen riittävyyttä eli rahamäärää, joka jää jäljelle käyttötalouden tulojen ja menojen sekä investointimenojen jälkeen. Negatiivinen toiminnan ja investoinnin rahavirta tarkoittaa, että kunta velkaantuu. Rahoituslaskelmaan vaikuttaa merkittävästi tilikauden investointitaso, joten tunnuslukua on järkevää tarkastella usean vuoden ajanjaksolla. Jatkuvasti negatiivinen toiminnan ja investointien rahavirta johtaa ylivelkaantumiseen. Turun kaupunkikonsernin toiminnan ja investointien rahavirta on ollut viimeisen kahdeksan vuoden ajanjaksolla vuositasolla keskimäärin noin 33 miljoonaa euroa negatiivinen. Tulorahoituksen riittämättömyyttä on paikattu lainanotolla (vrt. konsernin lainakannan kehitys kuva 1, s. 23). Vuoden 2014 tilannetta on parantanut osakkuusyhtiön (ei yhdistellä konsernitilinpäätökseen) kanssa tehty kiinteistöjärjestely ka konserni peruskaupunki Taulukko 10. Toiminnan ja investointien rahavirta vuosina
18 4. Tuloveroprosentin nosto - verokertymäennuste ei toteutunut Turun tuloveroprosentti ( kunnallisvero ) on noussut kahdella prosenttiyksiköllä vuodesta Vuonna 2002 tuloveroprosentti oli 17,50, jonka jälkeen sitä on nostettu seuraavasti; vuodesta 2003 lähtien 18,00 prosenttiin, vuodesta 2010 lähtien 18,75 prosenttiin ja vuodesta 2014 lähtien 19,50 prosenttiin. Kaupunginvaltuusto ( ) päätti nostaa tuloveroprosentin 18,75:stä 19,50:een. Valtuuston päättäessä vuoden 2014 tuloveroprosentista esitettiin seuraavaa: Verotuloista kunnallisvero on merkittävin ja talousarvioehdotuksen mukaan vuoden 2014 kertymäksi ennustetaan noin 568,5 milj. euroa ilman veronkorotusta ja 589,6 milj. euroa veronkorotuksen kanssa. Kunnallisveron kasvuprosentti olisi 2,4 ilman korotusta ja 6,2 prosenttia korotuksen kanssa. Kunnallisveron korotuksen vaikutus kunnallisverotuottoon piti siis olla 3,8 prosenttiyksikköä. Kaupunginhallitus käsitteli Turun verotilitystietoja. Tuloveroa oli budjetoitu 589,6 milj. euroa ja sitä saatiin 582,9 milj. euroa. Tuloveron tilitykset kasvoivat vain 3,4 % (tuloveroprosentista päätettäessä arvioitiin 6,2 %) edellisvuodesta, huolimatta vuodelle 2014 tehdystä veronkorotuksesta. Tuloveroprosentin nosto saattaa olla jo melko tehoton keino kunnan tulojen lisäämiseksi. Esimerkiksi valtionvarainministeriön raportissa Talouspolitiikan lähtökohdat todetaan, että veroasteen noustessa verotulot aluksi kasvavat, kunnes ne saavuttavat verohuipun (eli verotuotot maksimoivan veroasteen), minkä jälkeen ne kääntyvät laskuun. Korkeilla veroasteilla työn tarjonnan laskun ja veronkierron vaikutukset ovat suuremmat kuin verokertymän kasvu. Osa kannustinhaitoista toteutuu viiveellä, joten veronkorotus voi tuottaa lisätuloja lyhyellä aikavälillä, mutta vähentää niitä pitkällä aikavälillä. Valtiovarainministeriön raportissa esitetyn arvion mukaan viime vuosien merkittävien veronkorotusten jälkeen ollaan hyvin lähellä verohuippua erityisesti tuloveron suhteen. Viimeisin tuloveroprosentin nosto vuodelle 2014 ei lisännyt kunnallisverotuottoja odotetusti - kunnallisverotuottojen piti kasvaa 6,2 prosenttia, vain 3,4 prosentin kasvuvauhti toteutui. Veroprosentista päätettäessä verotulojen lisäksi pitäisi huomioida myös kiristyvän verotuksen negatiiviset vaikutukset esim. alueen työllisyyteen, talouskasvuun, kuluttajien ostovoimaan jne. Vuoden 2014 toteutuneen tuloverokertymän perusteella ja valtiovarainministeriön asiantuntijoiden mukaan tuloverotuksen kiristäminen saattaa olla jo melko tehoton keino kunnan tulojen lisäämiseksi. 18
19 Tulovero on yksi kunnan talouden tasapainotuskeinoista. Tuloveron suuruudesta päätettäessä tulee verokertymäarvioiden kuitenkin olla realistisia ja verotuksen dynaamiset vaikutukset huomioivia. 5. Vuoden 2014 tilinpäätös suhteessa talousarvioon - talousarvion oletukset Toteutuneet toimintakulut olivat 21,7 miljoonaa euroa pienemmät kuin talousarviossa. Henkilöstökulujen poikkeama oli -11,4 miljoonaa euroa. Merkittävä syy poikkeamaan on, että talousarvion laadinnassa käytetyt oletukset hinta- ja palkkatason noususta vuonna 2014 olivat huomattavasti suuremmat kuin toteutuneet korotukset. Vuoden 2014 talousarvion laadintaohjeissa arvioitiin, että toimintakuluihin vaikuttava kuluttajahintaindeksin muutos olisi 2,5 prosenttia ja palkkatason muutos 1,2 prosenttia. Tilastokeskuksen mukaan kuluttajahintaindeksin toteutunut vuosimuutos vuonna 2014 oli vain 0,5 prosenttia. Tilinpäätöksen 2014 mukaan palkankorotusten toteutunut kustannusvaikutus oli vain 0,6 prosenttia. Talousarvion laadinnassa käytetyillä palkkatason muutos ja inflaatio-oletuksilla on suuri merkitys, sillä emokaupungin henkilöstömäärä on yli (Henkilöstöraportti 2014) ja pelkästään emokaupungin toimintakulut olivat 1,26 miljardia euroa, josta henkilöstökulujen sekä ostettujen palveluiden, aineiden, tarvikkeiden ja tavaroiden osuus on yhteensä lähes 90 prosenttia. Alkuperäisen talousarvion laadintavaiheessa tehdyt väärät oletukset hinta- ja palkkatason muutoksista selittävät laskennallisesti jo noin 16 miljoonan euron osuuden toimintakulujen poikkeamasta. Kaupunginvaltuusto hyväksyi kesken 2014 tilikautta ( ) sopeuttavat talousarviomuutokset, joissa korjattiin osittain epärealistisia oletuksia vuoden 2014 hinta- ja palkkatason muutoksista yhteensä noin 6 miljoonalla eurolla. Muutetunkin talousarvion oletukset muun muassa palkka- ja hinta-tason muutoksesta osoittautuivat olevan yläkantissa. Lisäksi tilinpäätöksen 2014 mukaan myös eläkemenoperusteiset eläkemaksut ja työtapaturmavakuutusmaksut laskivat vuoteen 2013 verrattuna. Talousarvion laadintavaiheessa (talousarvion 2014 laadintaohjeet s. 11) eläkemaksujen ennakoitiin nousevan vuoden 2013 tasosta. 6. Lähes kaikkien suurten kaupunkien tilinpäätös 2014 oli parempi kuin talousarvio Turun kaupungin vuoden 2014 budjetoitua parempi taloudellinen tulos ei ollut poikkeus vertailtaessa muihin suuriin kaupunkeihin. Asukasluvul- 19
20 taan Suomen 11 suurimmasta kaupungista ainoastaan Tampereen ja Kouvolan vuosikate oli pienempi kuin talousarviossa. Tilikauden tulos tasolla vain Tampereen tulos oli pienempi kuin talousarviossa.. TA 2014 TP 2014 TA tot. TA 2014 TP 2014 Erotus M Vuosikate Vuosikate % Tulos Tulos TP-TA 2014 Helsinki 326,7 480,7 147 % 24,3 1244,6 1220,3 Espoo 82,2 117,1 142 % -32,1-0,5 31,6 Tampere 84,8 83,3 98 % 0-19,3-19,3 Vantaa 37,6 79,9 213 % -42,5 2,1 44,6 Oulu 69,5 75,2 108 % ,3 351,3 Turku 31,9 50,6 159 % -17,7-3,9 13,8 Jyväskylä 23,1 39,6 171 % -28,3-13,6 14,7 Kuopio 23, % -19, ,3 Lahti 32, % -0, ,9 Kouvola 6 5,5 92 % -15,5 8,2 23,7 Pori 13,1 31,1 237 % -16,9 21,3 38,2 Taulukko 11. Talousarvion 2014 ja tilinpäätöksen 2014 vertailu vuosikate ja tulostasolla, Suomen 11 suurinta kaupunkia, milj. euroa (Lähde: Helin 2015) 7. Vaikuttiko uudistamisohjelma? Tilinpäätöksen toimintakertomuksessa kerrotaan seuraavaa: Turun kaupungin toimintaa on tehostettu uudistamisohjelmalla vuodesta 2013 lähtien. Tavoitteena on ollut löytää pysyviä keinoja tehostaa toimintaa ja pienentää kaupungin menoja. Toimenpiteet alkavat vaikuttaa ja tilikauden 2014 tuloksesta tuli odotettua parempi. Uudistamisohjelman pohjalta lauta- ja johtokunnille annettiin vuoden 2014 talousarvion valmistelua varten suunnitteluluvut (Kv ). Uudistamisohjelman vuodelle 2014 kohdistuvien toimenpiteiden taloudellinen nettovaikutusarvio oli 17,552 milj. euroa pois lukien kiinteistöjärjestelyt. Tilinpäätöksessä toimielimien raportoima toimenpiteiden toteutunut nettovaikutus vuonna 2014 oli yhteensä 10,207 milj. euroa pois lukien kiinteistöjärjestelyt (ks. taulukko). Toimielinten oman raportoinnin perusteella vaikuttaa siis siltä, että uudistamisohjelman toteutuminen (toiminnan tehostaminen ja menojen pienentäminen) ei selitä huomattavaa (positiivista) poikkeamaa talousarviosta, koska talousarvioon oli sisällytetty suurempi taloudellinen nettovaikutusarvio kuin tilinpäätöksen 2014 mukaan toteutui. 20